alexandrainst/scandi-wiki huggingface dataset:
Jernkronen

Jernkronen (italiensk: Corona di ferro) er en middelaldersk krone som de  langobardiske konger lot seg krone med. Kronen forvares i byen  Monzas katedral i nærheten av Milano. Kronen er både et relikvarium og et av de eldste kongelige insignier i Europa. Den er drøyt 15 centimeter i diameter og har en omkrets på omkring 56 centimeter.

Etter den tradisjonelle oppfatningen ble jernkronen benyttet fra slutten av 500-tallet, og senere av Karl den store, de fleste romerske konger helt til Karl V og i1805 av Napoleon I og i 1838 keiser Ferdinand I av Østerrike da disse ble kronet i egenskap av regenter over Lombardia.

Jernkronen består av en seksdelt grønnemaljert gullring uten spisser, 8 centimeter bred og besatt med edelsteiner og gyldne blomster.  Den har fått sitt nvmn av den smale jernringen som finnes inne i gullringen. Denne jernring skal, ifølge legenden, ha vært smidd av en nagle i Kristi kors og ha blitt innsatt i kronen av den langobardiske prinsesse Teodolinda (593). Naglene skal ha blitt gjenfunnet av Konstantin den stores mor sankta Helena da hun i som det sies i annen legende fant det sanne kors. 

Senere undersøkelser er blitt sagt sagt å påvise at jernkronen skulle datere seg fra 800-tallet og opprinnelig ha vært en armring. Enda ferskere analyser har påvist at kronen heller ikke inneholder noe jern.

Da Napoleon lot seg krone med jernkronen innstiftet han Jernkroneordenen.

Referanser

Kilder 
 
 "crown", Encyclopedia Britannica 1913

Hodeplagg
Relikvie
Gynandrobrotica

Gynandrobrotica er en slekt av biller som tilhører familiegruppen bladbiller (Chrysomelidae). Det er kjent 31 arter.

Utseende  
Middelsstore, blanke, ofte gule, røde og svarte bladbiller. Hode og pronotum er gjerne rødoransje, dekkvingene svarte med gule tegninger. Antennene er tynne og noe over halvparten så lange som kroppen, som er litt pæreformet.

Levevis 
Både larvene og de voksne (imago) er planteetere, ofte på busker og trær.

Utbredelse 
Slekten forekommer i den neotropiske økosonen.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien trådbladbiller, Galerucinae Latreille, 1802
 stammen Luperini Gistel, 1856
 slekten Gynandrobrotica Bechyné, 1955 
 Gynandrobrotica arcania Bechyne, 1958
 Gynandrobrotica beata (Baly, 1886)
 Gynandrobrotica bella (Baly, 1886)
 Gynandrobrotica bifasciata (Jacoby, 1887)
 Gynandrobrotica cavicpes (Baly, 1889)
 Gynandrobrotica clypeata (Baly, 1886)
 Gynandrobrotica conchula (Erichson, 1847)
 Gynandrobrotica deliciosa (Baly, 1886)
 Gynandrobrotica equestris (Fabricius, 1787)
 Gynandrobrotica excelsa (Baly, 1889)
 Gynandrobrotica fenestrata (Baly, 1886)
 Gynandrobrotica gestroi (Baly, 1889)
 Gynandrobrotica guerreroensis (Jacoby, 1892)
 Gynandrobrotica huacapistana Bechyne, 1958
 Gynandrobrotica imitans (Jacoby, 1879)
 Gynandrobrotica jekelii (Baly, 1886)
 Gynandrobrotica jucunda (Baly, 1886)
 Gynandrobrotica lepida (Say, 1835)
 Gynandrobrotica mimula (Harold, 1875)
 Gynandrobrotica nigrodorsata (Jacoby, 1889)
 Gynandrobrotica nigrofasciata (Jacoby, 1878)
 Gynandrobrotica parambaensis (Bowditch, 1912)
 Gynandrobrotica quadriplagiata (Boheman, 1859)
 Gynandrobrotica scapularis (Boheman, 1859)
 Gynandrobrotica sordidipennis (Baly, 1889)
 Gynandrobrotica stevensi (Baly, 1886)
 Gynandrobrotica strouhali Bechyne, 1958
 Gynandrobrotica subsimilis (Baly, 1891)
 Gynandrobrotica variabilis (Jacoby, 1887)
 Gynandrobrotica ventricosa (Jacoby, 1878)
 Gynandrobrotica vogli Bechyne, 1956
 Gynandrobrotica xanthoptera (Baly, 1886)

Referanser

Eksterne lenker 
 Bilde av en art, kanskje G. jucunda
 

Bladbiller
Biller formelt beskrevet i 1955
Tjen Folket Media

Tjen Folket Media er en norsk medieplattform og nettavis for nyhetsstoff og politisk analyse med kommunistisk perspektiv og standpunkt.

Nettsiden var opprinnelig ideologisk organ for det kommunistiske forbundet Tjen Folket, men ble høsten 2018 fristilt og relansert som selvstendig politisk medieplattform. Plattformen har per i dag ingen partipolitisk tilknytning, men erklærer seg som en «rød front» til støtte for «gjenreisning av det kommunistiske partiet som et maoistisk parti».

TFM var blant de første norske mediene som etter moskéangrepet i Bærum i 2019 gikk ut med bilde og fullt navn på den terrorsiktede Philip Manshaus. Videre er TFM blant få norske medier som allerede tidlig i 2019 advarte mot den økonomiske krisen som for alvor inntraff i mars 2020.

Referanser 

Norske nettsteder
Norske nettaviser
Med deg i mine armer

For sangen, se Med dej i mina armar.

Med deg i mine armer er en svensk filmkomedie fra 1940, i regi av Hasse Ekman. Hovedrollene spilles av Edvin Adolphson og Karin Ekelund.

Rolleliste (i utvalg) 
Edvin Adolphson – Krister Dahl, direktør 
Karin Ekelund – Barbro Brandt, operasanger 
Thor Modéen – Vårby, Kristers tjener 
Stig Järrel – amanuens Felix Tallgren 
Katie Rolfsen – Hilda, Barbros hushjelp 
Marianne Aminoff – Britt Lambert
Carl-Gunnar Wingård – advokat 
Anna-Lisa Baude – fru Hulda Svensson 
John Botvid – Alexander Danielsson 
Leif Amble-Næss – signore Sardini 
Mimi Pollak – frøken Carlander 
Eivor Engelbrektsson – frøken Svensson 
Nils Jacobsson – Klas Höglund 
Åke Johansson – caddy 
Julia Cæsar – Kristers sekretær 
Emil Fjellström – kusk 
Anna-Lisa Ryding – Connie Löfberg
Ilse-Nore Tromm – Ester
Sven-Olof Sandberg – sanger

Referanser

Eksterne lenker 

Svenskspråklige filmer
Svenske filmkomedier
Sort-hvitt-filmer
Filmer fra 1940
Filmer regissert av Hasse Ekman
Heggedal og omegn historielag

Heggedal og omegn historielag er et historielag for Heggedal i Asker kommune, stiftet i 2009. Laget gir ut årboka Tændstikka. Medlemmer av historielaget bidrar regelmessig med artikler med lokalhistoriske temaer i Heggedalsposten.

Eksterne lenker 
 Heggedal og omegn historielags nettsted 
 Heggedal og omegn historielag på lokalhistoriewiki.no

Historielag i Asker
Etableringer i 2009
Ho Kam Ming

Ho Kam-ming (kinesisk: 何金銘, pinyin: Hé Jīnmíng; født 12. desember 1925 i Macao, død 9. april 2020 i Toronto i Canada) var en macanesiskfødt kanadisk kampkunstutøver og instruktør. Han var en av kampkunstmesteren Ip Mans studenter i disiplinen Wing Chun.

Biografi
Da han var 30 år ble begynte han å lære seg Wing Chun og ble Ip Mans formelle studenter. I Ip Chings memoarer My Father Ip Man beskrives Ho som en av Ip Mans ypperste disipler. Ho var fremdyrket av Ip Man, og senere overtok han Ips ønske om å videreutvikle Wing Chun.

I 1960 kom han tilbake til Macao og åpnet den første Wing Chun-skolen der.

Ho immigrerte til Canada i 1990. Han slo seg ned i Toronto, der han grunnla World Ho Kam Ming Wing Chun Association og fortsatte med å undervise der. Fra 2011 begynte han også å undervise Wing Chun i Zhuhai.

Ho var en av bare en håndfull menn som ble opplært i Ip Mans fullstendige system, og de fleste av de fremste Wing Chun-kjempere i Macao var hans elever. Blant hans fremste studenter kan nevnes Augustine Fong (Fong Chi Wing), grunnlegger av Fong's Wing Chun Gung Fu Federation; Randy Williams, grunnlegger av Close Range Combat Academy; og Lui Ming-fai (雷明輝).

Den 9. april 2020 døde Ho Kam-ming av covid-19 i Toronto, i en alder av 94 år.

Referanser

Personer fra Macao
Macaoiske sportsutøvere
Dødsfall relatert til covid-19 i Canada
Fødselsdato ikke oppgitt
Hvis jeg var millionær

Hvis jeg var millionær (originaltittel: If I Had a Million) er en amerikansk komedie fra 1932. Den er en antologifilm i åtte deler, og med syv regissører: Ernst Lubitsch, Norman Taurog, Stephen Roberts, Norman Z. McLeod, James Cruze, William A. Seiter, og H. Bruce Humberstone.

Lubitsch, Cruze, Seiter, og Humberstone regisserte hver sin del mens Roberts og McLeod regisserte to hver. Taurog lagde prolog og epilog.

Medvirkende
Gary Cooper - Steve Gallagher
Charles Laughton - Phineas V. Lambert
George Raft - Eddie Jackson
Jack Oakie - Private Mulligan
Richard Bennett - John Glidden
Charles Ruggles - Henry Peabody
Alison Skipworth - Emily La Rue
W. C. Fields - Rollo La Rue
Mary Boland - Mrs Peabody
Roscoe Karns - Private O'Brien
May Robson - Mrs Mary Walker
Wynne Gibson - Violet Smith
Gene Raymond - John Wallace
Frances Dee - Mary Wallace
Lucien Littlefield - Zeb - Hamburger Stand Owner
Joyce Compton - Marie - Waitress
Cecil Cunningham - friend of Emily La Rue

Referanser

Eksterne lenker 
 

Sort-hvitt-filmer
Engelskspråklige filmer
Filmer fra 1932
Filmkomedier fra USA
Vollen historielag

Vollen historielag er et historielag for Vollen i Asker kommune, stiftet i 2012. Laget gir ut årboka Glimt fra Vollen.

Eksterne lenker 
 Heggedal og omegn historielags nettsted 
 Vollen historielag på lokalhistoriewiki.no

Historielag i Asker
Etableringer i 2012
Apus verden

Apus verden (orig: অপুর সংসার Apur Sansar) er en indisk bengalskspråklig dramafilm fra 1959, regissert, skrevet og produsert av Satyajit Ray. Filmen er den siste delen i Apu-trilogien og kommer etter Sangen om veien (1955) og Den ubeseirede (1956). Den er basert på de siste to tredjedelene av Bibhutibhushan Bandopadhyays roman «Aparajito» og følger den unge mannen Apu som vordende forfatter i storbyen.

Referanser

Eksterne lenker 
 

Indiske dramafilmer
Sort-hvitt-filmer
Bengalskspråklige filmer
Filmer fra 1959
Säg det i toner

Säg det i toner er en svensk film fra 1929 regissert av Julius Jaenzon og Edvin Adolphson. Hovedrollene spilles av Elisabeth Frisk og Håkan Westergren.

Rolleliste (i utvalg) 
Håkan Westergren – Olof Svensson
Stina Berg – Olofs mor 
Elisabeth Frisk – Lisa Lindahl 
Tore Svennberg – direktør Lindahl, Lisas far 
Jenny Hasselquist – fru Lindahl, Lisas stemor 
Margit Manstad – Ingrid Mårtenson 
Edvin Adolphson – stemorens elskere 
Karl Wehle – komponist

Referanser

Eksterne lenker 
 

Svenskspråklige filmer
Svenske dramafilmer
Sort-hvitt-filmer
Filmer fra 1929
Beaufort Solutions

Beaufort Solutions AS er et av ti norske fintech-selskap hel- eller deleid av SR-Bank gjennom bankens startup-satsing Finstart Nordic. Foretaket ble stiftet 4. oktober 2019 og har som mål å utvikle programvare som forenkler arbeidet rundt anti-hvitvasking og -terrorfinansiering. I finansbransjen benevnes denne oppgaven gjerne AML (fra engelsk «Anti Money Laundering»). Alle norske finansforetak er pålagt AML-arbeid i lov om tiltak mot hvitvasking og terrorfinansiering (hvitvaskingsloven) som trådte i kraft 15.10.2018.

Selskapet er i finansbransjen foreløpig mest kjent for å være kanskje Norges eneste foretak som, på grunn av en skrivefeil, har terrorfinansiering som et av de vedtektsfestede formålene. Vedtektene har som første setning "Utvikling av en teknologiplattform for anti-hvitvasking og terrorfinansiering", mens en av flere korrekte skrivemåter er antihvitvasking og -terrorfinansiering.

Daglig leder har siden oppstart vært Henning Gravklev. Styreformann var fra oppstart fintech-profilen David Andreas Baum, men er fra oktober 2020 Vidar Aksland.

Referanser 

Etableringer i 2019
Norske programvareselskaper
Økonomisk kriminalitet
Romanias herrelandslag i håndball

Romanias herrelandslag i håndball er underlagt Romanias håndballforbund og representerer Romania i internasjonale turneringer i herrehåndball. Laget vant fire gull- og to sølvmedaljer i verdensmesterskapet, en sølv- og tre bronsemedaljer i de olympiske leker. 

Lagets trener per 2020 var Rareș Fortuneanu.

Resultater 
 Mestre   Annen plass   Tredje plass   Fjerde plass

Olympiske leker

Verdensmesterskap

Europamesterskap

Se også 
 Romanias kvinnelandslag i håndball

Referanser

Eksterne lenker 
 Federatia Romana de Handbal Romanias håndballforbund
 International Handball Federation

Landslag
Landslag i håndball
Håndball
Den siste kavaler

Den siste kavaler (originaltittel: Beau Brummel) er en amerikansk  stumfilm fra 1924 regissert av Harry Beaumont med John Barrymore og Mary Astor i hovedrollene. Filmen er en bearbeidelse av Clyde Finch sitt skuespill Beau Brummel fra 1890. Den ble nyinnspilt i 1954 som lydfilm av MGM med Stewart Granger i hovedrollen.
 
Filmen ble vurdert for norsk sensur 23.10.1924.

Referanser

Eksterne lenker 
 

Historiske filmer fra USA
Dramafilmer fra USA
Stumfilmer fra USA
Filmer fra 1924
Sort-hvitt-filmer
Japansk drivtang

Japansk drivtang (Sargassum muticum) er en brunalge som er innført til norskekysten. Denne frittdrivende arten ble først observert i Norge i 1988 .

Utseende 
Arten er brun og har tynne, fint forgreinede, opptil 2 meter lange greiner, skuddspissene har små (2-3 millimeter), gassfylte flyteblærer.

Livssyklus  
Arten starter sin utvikling som en fastsittende alge, men etter hvert brekker greinene gjerne av og driver fritt mens de fortsetter å leve og vokse. Skuddene er ettårige.

Utbredelse  
Arten er hjemmehørende i Stillehavet ved Japan. I Europa ble den først observert i Sør-England i 1972, det antas at den har blitt innført med en sending av japanske stillehavsøsters (Crassostrea gigas). I Norge ble den først funnet på Sørlandskysten i 1988, per 2018 har den spredt seg nord til Møre og Romsdal. Arten blir vurdert som en innført art med svært høyt invasjonspotensial og høy økologisk effekt, blant annet fordi store mengder råtnende skudd om høsten kan forårsake et oksygenfritt miljø på havbunnen .

Referanser

Eksterne lenker 
 

Alger
Høyrisikoarter på fremmedartslista
Hva en kvinne tilgir

Hva en kvinne tilgir, (originaltittel: Love 'Em and Leave 'Em, også Hvad en kvinde tilgir) er en amerikansk stum spillefilm fra 1926 med Evelyn Brent, Lawrence Gray og Louise Brooks i hovedrollene og regi av Frank Tuttle. Filmens forelegg er  skuespillet «Love 'Em and Leave 'Em» av George Abbott bearbeidet av Townsend Martin og John V. A. Weaver.

Abbott og Weavers teaterstykke ble igjen filmatisert i 1929 med Clara Bow, Jean Arthur og James Hall i hovedrollene.

Handling 
Mame har tatt vare på søsteren Janie etter at moren deres døde. Mame er den mest ansvarlige av dem, men Janie er ofte på fest og har det gøy. Bill, som er bosatt i nærheten av dem, er forelsket i Mame. Alle tre arbeider i samme varehus. Lem, en skurk bosatt i samme bygård, anbefaler et ulovlig pengespill som Janie ikke kan motstå, og hun stjeler penger fra butikken hun arbeider i for å delta i spillet.

Mames kreative ideer på jobben har feilaktig blitt kreditert Bill, og han får større muligheter i butikken. Når Mame reiser på ferie, forsøker Janie å forføre Bill. I mellomtiden kommer Mame tilbake tidlig, og får øye på Bill som kysser søsteren hennes. I tillegg har Janies pengespill gjort at hun tapte åtti dollar. Lem overbeviser henne om å satse det siste av pengene hennes for å vinne tilbake pengene sine. Men hun blir svindlet for alle pengene hun vinner, noe som også fører til problemer når butikken oppdager de forvunnede pengene.

Rolleliste 
 Evelyn Brent som Mame Walsh
 Lawrence Gray som Bill Billingsley.
 Louise Brooks som Janie Walsh.
 Osgood Perkins som Lem Woodruff.

Referanser

Eksterne lenker 
 

Romantiske komedier fra USA
Dramakomedier fra USA
Sort-hvitt-filmer
Stumfilmer fra USA
Filmer fra 1926
Unixtid

Unixtid (, også kalt POSIX time eller Epoch time) er et system for å representere tid definert som antall sekunder som har forløpt siden midnatt 1. januar 1970 i den gregorianske kalenderen og koordinert universaltid (UTC). Hvordan unixtid håndterer skuddsekunder er ikke spesifisert, og håndteres derfor ulikt i forskjellige implementasjoner. Unixtid brukes i unixlignende operativsystemer, samt flere andre datasystemer og filformater.

Unixtiden kan vises i et unixsystem ved å skrive  i terminalen.

Trivia 
Den 13. februar 2009 klokken 23:31:30 (UTC-tid) var unixtiden eksakt '1234567890' i det desimale tallsystemet. Dette ble derfor kalt 1234567890-dagen, og det ble derfor arrangert fester i mange tekniske subkulturer rundtom i hele verden.

År 2038-problemet

32 bit 
Den 19. januar 2038 kommer unixtiden til å bli 214748364710 eller 231-1. Dette kommer å forårsake problem for datasystemer hvor tiden håndteres med 32 bits heltall, ettersom dette er det største heletallet som kan uttrykkes på denne måten. De fleste systemer vil antageligvis runde telleren slik at det neste tallet vil være det minste (mest negative) tallet, altså -231 hvilket vil representere et tidspunkt i år 1901. Deretter kan et dumt dataprogram anta at tidligere hendelser ligger faktisk i fremtiden. Konsekvensene er vanskelige å forutsi. År 2038-problemet kan minne om problemene som man forventet i år 2000 (år 2000-problemet).

64 bit 
I en del nyere operativsystemer har variabeltypen time_t brukes for unixtid blitt utvidet til 64 bits, hvilket er tilstrekkelig for å regne tid cirka 584 milliarder år i fremtiden, og dette ansees i dag som tilstrekkelig for de fleste formål. I negativ retning kan man med 64 bit unixtid representere tidspunkt som er over 20 ganger eldre enn universet. Imidlertid gjør 64 bit unixtid at de fleste 32 bits prosessorer vil kjøre tregere.

Se også 
 24-timersklokke
 12-timersklokke
 10-timersklokke (desimaltid)
 Desimaltegn
 Metrisk tid
 Desimalkalender

Referanser 

Unix
Kronologi
Tidsenheter
Abdul Mabud Chowdhury

Abdul Mabud Chowdhury (født i august 1967 i Øst-Pakistan, død 9. april 2020 i London) var en urolog ved Homerton Hospital i London Borough of Hackney.

Koronaviruskrisen
Abdul Mabud Chowdhury henvendte seg den 18. mars 2020 i et åpent brev på Facebook til statsminister Boris Johnson, fordi helsepersonalet ikke var i besittelse av det nødvendige smittevernsutstyr, som for eksempel munnmasker, i tilstrekkelig grad stilt overfor koronaviruspandemien i Storbritannia.

Den 23. mars 2020 ble han selv tatt til behandling. Han døde selv av covid-19 i en alder av 53 år, etter å ha blitt behandlet i 15 dager ved Queens Hospital i Romford. På det tidspunkt han døde hadde allerede seks av hans kolleger i landet, og en rekke sykepleiere, også dødd med Covid-19.

Chaand Nagpaul, formann for British Medical Association (BMA), erklærte at det var tragisk at Chowdhury døde, etter å ha påpekt en viktig grunn til at slike frontlinjehelsearbeidere var i fare, nemlig mangelen på PPE-masker. Muslim Doctors Association uttrykte også sin sorg. Helseministeriet meddelte at man arbeidet tett med industrien, med  National Health Service (NHS), folk i sosiale yrker og i det militære, og hadde opprettet en hot-line beregnet på varsler om akutt mangel av PPE-masker.

Referanser 

Britiske leger
Dødsfall relatert til covid-19 i Storbritannia
Medisinere ofre for covidpandemien
Transduser

En transduser eller transducer er en komponent som omvandler en form av energi til en annen. Eksempel på typer energi er elektrisk, mekanisk, elektromagnetisk (f.eks. lys), kjemisk, akustisk og termisk energi. Begrepet transduser innebærer vanligvis bruk av en sensor eller detektor, men enhver anordning som omvandler energi kan betraktes som en transduser. Således kan en sensor beskrives som den fullstendige sammanstillingen som kreves for å detektere og kommunisere en viss hendelse, mens en transduser bare er den delen som detekterer inkommet energi og avgir informasjon som siden kan utnyttes av den fullstendige sensoren.

Typer

Elektromekanisk 
 Ultralydgenerator

Elektromagnetisk 
 Hall-effekt-sensor

Elektrokjemisk 
 pH-meter

Referanser 

Metrologi
Springfrø

Springfrø (Impatiens noli-tangere) er en ettårig urt i springfrøfamilien.

Den er glatt og blir 20–180 cm høy.  Stengelen er saftig, inntil 2 cm i diameter og oppsvulmet i leddknutene. Røttene går 10–15 cm dypt. Bladene er 1,5–10 cm lange, opptil 1,5 cm brede og har 5–8 par sidenerver. De sitter spredt og har 7–16 tenner på hver side. 

Blomstene sitter 3–6 sammen i klaser i bladhjørnene. De er gule med brune prikker, 2–3,5 cm store og har 3 begerblad og 5 kronblad. Det nederste begerbladet er stort med samme farge som kronbladene og ender i en nektarproduserende spore som er 6–12 mm lang og bøyd 90° ned. De to andre begerbladene er små og grønne. Det øverste kronbladet er fritt, mens de 4 andre er vokst sammen til 2 par.

Det er 5 pollenbærere som er sammenvokst i toppen. Fruktknuten har 5 kammer med fra 2 til mange frøemner. Blomstringstida er fra juli til september. Frukten er en hengende kapsel som er linjeformet og 1,5 cm lang. Kapselen åpner seg eksplosivt og slynger ut frøene. Både det norske og vitenskapelige navnet viser til frøspredningen. Impatiens betyr «utålmodig» og noli-tangere «ikke rør».

Vekstformen varierer mye fra ugreinete planter lavere enn 15 cm med 1–10 kleistogame blomster til rikt forgreinete planter høyere enn 150 cm med mer enn 100 chasmogame blomster. Kleistogame blomster åpner seg ikke og er selvpollinerende i motsetning til vanlige, chasmogame blomster. Variasjonen kan skyldes forskjeller i skygge, fuktighet og næringsinnhold i jorda.

Springfrø vokser ofte i store bestander på fuktige, skyggefulle steder. Den er utbredt i det meste av Europa, men mangler ved Middelhavet og lengst vest. Arten finnes østover gjennom hele Sibir til Japan, Kina og Korea. Den finnes også noen få steder i vestlige Nord-Amerika.

I Norge vokser springfrø ganske spredt nordover til Nordland, men den mangler helt sør for ei linje mellom Kragerø og Haugesund. I 2011 ble springfrø funnet i Oldervik i Tromsø.

Litteratur

Eksterne lenker 
 

Springfrøfamilien
Planter formelt beskrevet i 1753
Planter formelt beskrevet av Carl von Linné
Jacob Berglund

Jacob Berglund (født 17. november 1991) er en svensk profesjonell ishockeyspiller som per 2020 spiller for HC Neftekhimik Nizhnekamsk av Kontinental Hockey League (KHL).

Hans moderklubb er Malmö Redhawks. Med dem spilte han også som junior og sin første sesong som senior i Hockeyallsvenskan 2008/2009. Da spilte Berglund et par sesonger med lag i WHL for å returnere til Hockeyallsvenskan og IF Troja-Ljungby til årstidene 2011/2012, 2012/2013 og 2013/2014. Berglund spilte deretter i flere forskjellige land som Storhamar Hockey, Norge, Tyskland og Sveits før han ble kontrakt av Dinamo Riga i KHL for sesongen 2019/2020.

Referanser

Eksterne lenker 
 

Svenske ishockeyspillere
Ishockeyspillere for Storhamar Hockey
Personer fra Malmö
Utenlandske ishockeyspillere i Norge
Mongolspringfrø

Mongolspringfrø (Impatiens parviflora) er en ettårig urt i springfrøfamilien.

Den blir 30–60 cm høy. Bladene sitter motsatt nederst på stengelen og spredt lenger opp. De er tilspisset eggformede med sagtannet rand. Blomstene sitter 4–10 sammen i klaser i bladhjørnene, og klasen er lengre enn støttebladet. De er blekgule, ofte med røde flekker i svelget, 10–15 mm store og har en rett, 4–12 mm lang spore. Blomstringstida er juli–september. Pollineringen gjøres for det meste av små blomsterfluer. Frukten er en opprett kapsel som åpner seg eksplosivt ved berøring.

Mongolspringfrø vokser naturlig i fjellkjedene Altaj og Tian Shan som ligger i Sør-Sibir, Xinjiang, Mongolia, Kirgisistan og Kasakhstan. Den ble tidligere dyrket i hager, men har vist seg å være en sterkt invaderende art som har spredt seg til mange europeiske land. I Norge er den vanligst ved Oslofjorden og rundt Bergen, men spredte funn er gjort nordover til Kristiansund og Verdal.

Planten trives best på skyggefulle, fuktige steder, men kan også finnes på mer åpne steder som tømmerlagringsplasser, avfallsplasser og fyllinger. I Fremmedartslista 2018 er den vurdert til svært høy risiko på grunn av stort invasjonspotensial og middels økologisk effekt.

Referanser

Eksterne lenker 

 

Springfrøfamilien
Høyrisikoarter på fremmedartslista
Roger Rasmussen

Roger Rasmussen er et norsk mannsnavn, sammensatt at fornavnet Roger, som er brukt av 8733 menn i Norge (2019) og etternavnet Rasmussen. Etternavnet ble brukt av  personer (2019). I 2019 var det 18 personer som hadde Roger Rasmussen som navn. 

Roger Rasmussen kan vise til flere personer:

 Roger Nattefrost vokalist i Carpathian Forest
 Roger Rasmussen (fotballspiller) (f. 1972), fotballspiller

Referanser